โบรกฯ อัพเป้า RS ใหม่ 27 บ. สะท้อนกำไรพุ่งแรง รับธุรกิจสินเชื่อ-คอมเมิร์ชหนุน
โบรกฯ อัพเป้า RS ใหม่ 27 บ. สะท้อนกำไรพุ่งแรง รับธุรกิจสินเชื่อ-คอมเมิร์ชหนุน 
โบรกฯ อัพเป้า RS ใหม่ 27 บ. สะท้อนกำไรพุ่งแรง รับธุรกิจสินเชื่อ-คอมเมิร์ชหนุน
20 ม.ค. 2564

บริษัทหลักทรัพย์ เคทีบี (ประเทศไทย) จำกัด ระบุในบทวิเคราะห์ แนะนำ “ซื้อ” หุ้น RS ปรับราคาเป้าหมายเพิ่มเป็น 27 บาท อิง PER ปี 2564 ที่ 33 เท่า จากเดิม 25 บาท อิง PER ปี 2564 ที่ 33 เท่า) จากการปรับกำไรปี 2564  ขึ้น 7% หลังการลงทุน 35% ในบริษัท Chase
โดยมีมุมมองเชิงบวกจากการประชุมนักวิเคราะห์วานนี้ (19 ม.ค.) ซึ่งมีประเด็นสำคัญดังนี้ 1) บริษัทตั้งเป้ารายได้รวมปี 2564 ที่ 5.70 พันล้านบาท สูงกว่าประมานการของบล.เคทีบีเอสที ที่ 4.87 พันล้านบาท  และ เติบโต 34% จาก 2563 ซึ่งมาจากกธุรกิจ Commerce เป็นหลัก หนุนโดย new product lines &amp; channels
รวมทั้ง 2) คาดมี M&amp;A 1-2 ดีล ประมาณ 300-600 ล้านบาท/ดีล และ 3) บริษัท คาดจะได้รับ equity income จาก Chase ปี 2564/2565 ที่ 77 ล้านบาท/147 ล้านบาท โดยมีโอกาสที่ equity income จะเติบโตสูงในอนาคต หลัง Chase นำเงินเพิ่มทุนจาก RS (920 ล้านบาท) และจากเงินกู้จากธนาคารอีก 500-600 ล้านบาท เพื่อซื้อ port หนี้มาบริหารเพิ่ม (ประมาณ 10,000 ล้านบาท)
ดังนั้นบล.เคทีบีเอสที จึงปรับประมาณการกำไรสุทธิปี 2564/2565 ขึ้น 7%/12% เพื่อสะท้อนการรับรู้ equity income จากChase  ปี 2564/2565 ที่ 52 ล้านบาท/107 ล้านบาท  ราคาหุ้น outperform SET เพิ่มขึ้น 9% ใน 1 เดือนที่ผ่านมา และ จากการคาดหวังดีล M&amp;A ที่ประกาศมา
ทั้งนี้มองว่าราคาปัจจุบันน่าสนใจ โดย RS ปัจจุบันเทรดอยู่ที่ PER ปี 2564 เท่ากับ 24.9 เท่า และโอกาสที่กำไรจะเติบโตสูงกว่าคาด จากธุรกิจ Commerce และ การลงทุนใน Chase ที่จะช่วยหนุนการเติบโตระยะยาว และยังมี upside จาก new M&amp;A ดีล
ส่วนบริษัทหลักทรัพย์ ทิสโก้ จำกัด ระบุในบทวิเคราะห์ แนะนำ “ซื้อ” RS ปรับราคาเป้าหมายเพิ่มขึ้นเป็น 25 บาท/หุ้น จากเดิม 21 บาท/หุ้น มองแนวโน้มกำไรสุทธิปีนี้เพิ่มขึ้น แม้ว่าจะมีสถานการณ์ COVID-19 ส่งผลเศรษฐกิจที่ชะลอตัว ทำให้ส่งผลกระทบต่อบริษัทในกลุ่มสื่อมีเดีย แต่จากการปรับกลยุทธ์การตลาดทำให้ธุรกิจ commerce ยังเติบโต คาด Div.Yield ปี 2564 ที่ 3.1%
โดยมีมุมมองเชิงบวกในการวางกลยุทธ์ธุรกิจของบริษัท จากโมเดลของ RS ที่ครอบคลุมลูกค้าใหม่เพิ่มขึ้นได้หลายช่องทางและจากการสร้างพันธมิตรที่เพิ่มขึ้น รวมถึงการพัฒนาระบบใช้ฐานข้อมูลที่มีอยู่ได้อย่างมีประสิทธิภาพสร้างยอดขายเติบโตต่อเนื่อง
ทั้งนี้คาดกำไรสุทธิปี 2563 เพิ่มขึ้น 48% เมื่อเทียบจากปีก่อน มาอยู่ที่ 537 ล้านบาท จากธุรกิจ commerce ที่เติบโตก้าวกระโดดแม้ว่าจะมีสถานการณ์ COVID-19 ในปีที่ผ่านมา และคาดกำไรสุทธิไตรมาส 4/63 อยู่ที่ 112 ล้านบาท (เพิ่มขึ้น77% เมื่อเทียบจากปีก่อน แต่ลดลง 14% เมื่อเทียบจากไตรมาสก่อน)
สำหรับปัจจัยที่ส่งผลให้กำไรเพิ่มขึ้นเมื่อเทียบจากปีก่อน มาจากธุรกิจ commerce เพิ่มขึ้นเป็นหลักและมาร์จิ้นที่เพิ่มขึ้น แต่ลดลงเมื่อเทียบจากไตรมาสก่อน แม้ว่าคาดรายได้ทุกกลุ่มจะเพิ่มขึ้นโดยเฉพาะธุรกิจ commerce จากช่วงไฮซีซั่น แต่ต้นทุนคอนเทนท์ที่เริ่มกลับมาปกติหลังจากบริษัทเริ่มมีการถ่ายทอดสดรายการมวยและมีละครใหม่เพิ่มขึ้นแทนการ rerun ในช่วงที่ผ่านมา
นอกจากนี้ปรับประมาณการกำไรสุทธิปี 2564-2565 เพิ่มขึ้น 12% และ 23% จากการคาดธุรกิจ commerce เติบโตเป็นหลัก และการรวมคาดรับรู้กำไรจากธุรกิจ Chase ปี 2564-2565 ที่ 70-116 ล้านบาท จากการคัดรับรู้รายได้ที่ 800-1,000 ล้านบาท